KOMISIJOS SPRENDIMAS
2005 m. rugsėjo 14 d.
dėl kai kurių Belgijos, Vokietijos, Ispanijos, Prancūzijos, Liuksemburgo, Nyderlandų, Portugalijos, Švedijos ir Jungtinės Karalystės mokėjimo agentūrų sąskaitų už 2003 finansinius metus patikrinimo ir patvirtinimo, susijusio su išlaidomis, kurias finansuoja Europos žemės ūkio orientavimo ir garantijų fondo (EŽŪOGF) Garantijų skyrius
(pranešta dokumentu Nr. C(2005) 3442)
(autentiški tik tekstai ispanų, vokiečių, anglų, prancūzų, olandų, portugalų ir švedų kalbomis)
(2005/738/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 7 straipsnio 3 dalį,
pasitarusi su Fondo komitetu,
kadangi:
(1)
Savo 2004 m. balandžio 29 d. sprendimu 2004/451/EB dėl valstybių narių sąskaitų už 2003 finansinius metus patikrinimo ir patvirtinimo, susijusio su išlaidomis, kurias finansuoja Europos žemės ūkio orientavimo ir garantijų fondo (EŽŪOGF) Garantijų skyrius (2), Komisija patikrino ir patvirtino visų mokėjimo agentūrų sąskaitas, išskyrus Belgijos mokėjimo agentūrų „ALT“, „ALP“ ir „BIRB“, Vokietijos mokėjimų agentūrų „Baden Württemberg“, „Bayern StMELF“, „Bayern-Umwelt“, „Berlin“, „Hamburg“ ir „Niedersachsen“, Ispanijos mokėjimų agentūros „Navarra“, Prancūzijos mokėjimo agentūrų „CNASEA“, „FIRS“, „OFIVAL“, „ONIC“, „ONIFLHOR“, „ONIOL“, „ONIVINS“ ir „SDE“, Liuksemburgo mokėjimų agentūros „ministère de l’agriculture“, Nyderlandų mokėjimo agentūrų „HPA“ ir „Laser“, Portugalijos mokėjimų agentūros „INGA“, Švedijos mokėjimų agentūros „Swedish Board of Agriculture“ bei Jungtinės Karalystės mokėjimų agentūrų „CCW“, „DARD“, „FC“, „NAW“, „RPA“ ir „SEERAD“.
(2)
Belgijai, Vokietijai, Ispanijai, Prancūzijai, Liuksemburgui, Nyderlandams, Portugalijai, Švedijai ir Jungtinei Karalystei pateikus naują informaciją ir atlikus papildomus patikrinimus, Komisija dabar gali priimti sprendimą dėl mokėjimo agentūrų sąskaitų, pateiktų Belgijos mokėjimo agentūrų „ALT“, „ALP“ ir „BIRB“, Vokietijos mokėjimų agentūrų „Baden Württemberg“, „Bayern StMELF“, „Berlin“, „Hamburg“ ir „Niedersachsen“, Ispanijos mokėjimų agentūros „Navarra“, Prancūzijos mokėjimo agentūrų „CNASEA“, „FIRS“, „OFIVAL“, „ONIC“, „ONIFLHOR“, „ONIOL“, „ONIVINS“ ir „SDE“, Liuksemburgo mokėjimų agentūros „ministère de l’agriculture“, Nyderlandų mokėjimo agentūrų „HPA“ ir „Laser“, Portugalijos mokėjimų agentūros „INGA“, Švedijos mokėjimų agentūros „Swedish Board of Agriculture“ bei Jungtinės Karalystės mokėjimų agentūrų „CCW“, „FC“, „RPA“ ir „SEERAD“, teisingumo, išsamumo ir tikslumo.
(3)
Tikrindama Belgijos, Vokietijos, Ispanijos, Prancūzijos, Liuksemburgo, Nyderlandų, Portugalijos, Švedijos ir Jungtinės Karalystės minėtų mokėjimo agentūrų sąskaitas, Komisija turi atsižvelgti į Sprendimo 2004/451/EB pagrindu iš Belgijos, Vokietijos, Ispanijos, Prancūzijos, Liuksemburgo, Nyderlandų, Portugalijos, Švedijos ir Jungtinės Karalystės jau atskaitytas sumas.
(4)
Pagal Reglamento (EB) Nr. 1258/1999 7 straipsnio 3 dalį šis sprendimas priimamas nepažeidžiant vėlesnių Komisijos sprendimų, kuriais atsisakoma iš Bendrijos lėšų finansuoti išlaidas, padarytas nesilaikant Bendrijos taisyklių,
PRIĖMĖ ŠĮ SPRENDIMĄ:
1 straipsnis
Šiuo sprendimu yra patikrintos ir patvirtintos Belgijos mokėjimo agentūrų „ALT“, „ALP“ ir „BIRB“, Vokietijos mokėjimų agentūrų „Baden Württemberg“, „Bayern StMELF“, „Berlin“, „Hamburg“ ir „Niedersachsen“, Ispanijos mokėjimų agentūros „Navarra“, Prancūzijos mokėjimo agentūrų „CNASEA“, „FIRS“, „OFIVAL“, „ONIC“, „ONIFLHOR“, „ONIOL“, „ONIVINS“ ir „SDE“, Liuksemburgo mokėjimų agentūros „ministère de l’agriculture“, Nyderlandų mokėjimo agentūrų „HPA“ ir „Laser“, Portugalijos mokėjimų agentūros „INGA“, Švedijos mokėjimų agentūros „Swedish Board of Agriculture“ ir Jungtinės Karalystės mokėjimų agentūrų „CCW“, „FC“, „RPA“ ir „SEERAD“ sąskaitos už 2003 finansinius metus dėl „EŽŪOGF“ Garantijų skyriaus finansuojamų išlaidų.
Sumos, kurias valstybės narės privalo grąžinti arba kurias reikia joms sumokėti remiantis šiuo sprendimu, yra nurodytos priede.
2 straipsnis
Šis sprendimas skirtas Belgijos Karalystei, Vokietijos Federacinei Respublikai, Ispanijos Karalystei, Prancūzijos Respublikai, Liuksemburgo Didžiajai Hercogystei, Nyderlandų Karalystei, Portugalijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
Priimta Briuselyje, 2005 m. rugsėjo 14 d.